Source: http://eshop.stn-trade.sk/info/obchodne-podmienky
Timestamp: 2017-04-28 04:31:34+00:00
Document Index: 811715

Matched Legal Cases: ['§ 273', '§ 7', '§ 622', '§ 623', '§ 262', '§ 262', '§ 18']

Obchodné podmienky - ST. Nicolaus
Nakupovanie tovaru na internetových stránkach spoločnosti St. Nicolaus, a.s., so sídlom ul. 1. mája č. 113, 031 28 Liptovský Mikuláš, identifikačné číslo: 31 563 066, zapísanej v Obchodnom registri Okresného súdu Žilina, oddiel: Sa, vložka číslo: 113/L (ďalej len „predávajúci“) môžu uskutočniť právnické aj fyzické osoby za predpokladu dodržania nižšie uvedených obchodných podmienok ustanovených predávajúcim v zmysle ust. § 273 ods. 1 Obchodného zákonníka. Objednávka
Kupujúci objednáva výrobky predávajúceho prostredníctvom obchodného systému ST. NICOLAUS e-shop.
Pri každej objednávke musí (a) kupujúci – fyzická osoba nepodnikateľ uviesť meno a priezvisko, poštovú a fakturačnú adresu, telefónne číslo, e-mail; (b) kupujúci – fyzická osoba podnikateľ a právnická osoba obchodné meno/názov, sídlo/miesto podnikania a IČO, DIČ, IČ DPH (ak je platcom DPH); ďalej názov tovaru, popis tovaru, počet kusov, dátum vystavenia objednávky (objednávka prostredníctvom e-shopu tieto podmienky spĺňa automaticky).
Ak údaje uvedené v objednávke sú osobnými údajmi, budú v zmysle zákona o ochrane osobných údajov č. 122/2013 Z. z. o ochrane osobných údajov v znení neskorších predpisov použité iba v rámci obchodného vzťahu medzi predávajúcim a kupujúcim a nebudú poskytnuté tretej osobe (s výnimkou osoby zabezpečujúcej prepravu tovaru). Kupujúci týmto dáva predávajúcemu výslovný súhlas za účelom spracovania osobných údajov kupujúceho v súvislosti s riadnou evidenciou prijatých objednávok a zmluvných partnerov predávajúceho.
Fyzické osoby nepodnikatelia, ktoré nakupujú prostredníctvom e-shopu predávajúceho, musia mať najmenej 18 rokov. Potvrdením objednávky kupujúci vyhlasuje, že je starší ako 18 rokov.
Po doručení objednávky bude táto objednávka zaevidovaná u predávajúceho. Najneskôr do 24 hodín (v pracovné dni) sa predávajúci skontaktuje s kupujúcim, overí objednávku, spôsob dopravy a oznámi možnú dodaciu dobu alebo termín odberu, konečnú cenu a spôsob úhrady. Predávajúci zašle kupujúcemu emailom potvrdenie objednávky, čím dochádza k vzniku obchodného vzťahu medzi predávajúcim a kupujúcim.
Kupujúci má právo zrušiť objednávku bez poplatku, a to ak kupujúci oznámi túto skutočnosť predávajúcemu najneskôr v ten deň, kedy ho predávajúci kontaktuje za účelom potvrdenia objednávky v zmysle bodu 3. tohto článku obchodných podmienok. Objednávku je možné zrušiť výlučne písomnou formou (faxom, e-mailom). Potvrdenie zrušenia objednávky oznámi predávajúci spotrebiteľovi tiež výlučne písomnou formou (faxom, e-mailom). Písomná forma sa vyžaduje z dôvodu preukázateľného dokladu zrušenia objednávky pre predávajúceho a zastavenie vybavovania objednávky.
Dodacie lehoty sú pre jednotlivé druhy tovarov rôzne. Termín dodávky alebo odberu tovaru bude vždy oznámený kupujúcemu pri overovaní objednávky.
Lehota dodávky alebo odberu tovaru je spravidla od 2 do 30 dní odo dňa potvrdenia objednávky.
Kupujúci uhrádza platbu v hotovosti, dobierkou, alebo prevodom/vkladom na účet predávajúceho. Ak kupujúci si neprevezme tovar osobne alebo nezabezpečí jeho dopravu, je ďalej povinný uhradiť dopravné alebo cenu dobierky, a to podľa spôsobu dodania tovaru.
b) kuriérom (zasielateľskou službou, Slovenskou poštou) – cena je stanovená podľa cenníka spoločnosti, ktorej služby využíva predávajúci a nezávisí od vzdialenosti ale od hmotnosti tovaru. Dodanie je možné len v rámci Slovenskej republiky.
Výška nákladov na dopravu bude vždy oznámená kupujúcemu pri potvrdení objednávky, prípadne predávajúci odporučí kupujúcemu lacnejší variant dopravy.
Kupujúci nadobúda vlastnícke právo k tovaru až uhradením kúpnej ceny v plnej výške a ďalších peňažných čiastok dohodnutých v kúpnej zmluve na účet predávajúceho. Do okamihu prechodu vlastníckeho práva z predávajúceho na kupujúceho, ktorý má tovar v držbe, má kupujúci všetky povinnosti uschovateľa veci a je povinný tovar na vlastné náklady bezpečne uschovať a označiť ho tak, aby bol za každých okolností identifikovateľný ako tovar predávajúceho.
V. Osobitné ustanovenia pre kupujúceho – spotrebiteľa
Kupujúci – spotrebiteľ je oprávnený aj bez uvedenia dôvodu odstúpiť od zmluvy uzavretej medzi kupujúcim – spotrebiteľom a predávajúcim v zmysle týchto obchodných podmienok do 14 dní odo dňa prevzatia tovaru. Kupujúci – spotrebiteľ je oprávnený pri odstúpení využiť formulár odstúpenia, ktorý tvorí prílohu č. 1 týchto obchodných podmienok. Odstúpenie adresuje kupujúci v písomnej forme na adresu sídla predávajúceho alebo uplatní v podobe zápisu na inom trvanlivom nosiči.
Tovar nesmie byť poškodený, používaný, musí byť v pôvodnom obale a spolu s tovarom musí kupujúci - spotrebiteľ odovzdať všetky dokumenty týkajúce sa predmetného tovaru (návod na obsluhu, záručný list, doklad o nadobudnutí a pod.), ktoré obdržal pri jeho prevzatí.
Ak kupujúci – spotrebiteľ odstúpi od zmluvy, bude znášať náklady na vrátenie tovaru predávajúcemu a aj náklady na vrátenie tovaru, ktorý vzhľadom na jeho povahu nie je možné vrátiť prostredníctvom pošty. Kupujúci – spotrebiteľ nie je oprávnený vrátiť tovar prostredníctvom dobierky.
Pri dodržaní vyššie uvedených povinností kupujúceho – spotrebiteľa, predávajúci prevezme tovar späť a do 14 dní odo dňa odstúpenia od zmluvy kúpnu cenu zaplatenú za tovar vráti spotrebiteľovi spôsobom, ktorý oznámi kupujúci – spotrebiteľ predávajúcemu, a ktorý je bežný v obchodnom styku v súvislosti s dodávaním obdobných tovarov. Ak kupujúci – spotrebiteľ tento spôsob neoznámi, predávajúci je povinný vrátiť kupujúcemu – spotrebiteľovi kúpnu cenu spôsobom, akým bola uhradená.
Predávajúci nie je povinný vrátiť kupujúcemu - spotrebiteľovi kúpnu cenu pred tým, ako mu je tovar doručený alebo kým kupujúci - spotrebiteľ nepreukáže zaslanie tovaru späť predávajúcemu, ibaže predávajúci navrhne, že si tovar vyzdvihne osobne alebo prostredníctvom ním poverenej osoby.
Kupujúci – spotrebiteľ nemôže odstúpiť od zmluvy, predmetom ktorej sú plnenia uvedené v § 7 ods. 6 zákona.
Ak má dodaný tovar vady, kupujúci – spotrebiteľ je oprávnený si uplatňovať voči kupujúcemu nároky z vád v súlade s ust. § 622 a § 623 Občianskeho zákonníka.
Predávajúci má právo podľa charakteru objednaných tovarov vyzvať kupujúceho k osobnej prehliadke a osobnému odberu tovaru (vzťahuje sa hlavne na finančne náročnejší tovar, alebo náročnejší z hľadiska objemu alebo hmotnosti). V týchto prípadoch bude kupujúci kontaktovaný a bude s ním dohodnutý ďalší postup. Pokiaľ kupujúci nesúhlasí s osobnou prehliadkou alebo osobným odberom tovaru, Predávajúci je oprávnený odstúpiť od zmluvy. Ak kupujúci už uhradil kúpnu cenu, bude mu táto čiastka prevedená späť, pokiaľ sa nedohodnú inak.
Predávajúci si vyhradzuje právo zmeny kúpnej ceny. Pri zmene ceny predávajúci kontaktuje kupujúceho. Kupujúci má právo pri takto upravených kúpnych cenách odstúpiť od zmluvy.
Bez ohľadu na ostatné ustanovenia zmluvy, kupujúci a predávajúci sa dohodli, že predávajúci nezodpovedá kupujúcemu za ušlý zisk, stratu príležitostí alebo žiadne iné nepriame alebo následné straty v dôsledku nedbalosti, porušenia zmluvy alebo vzniknuté iným spôsobom.
Tieto všeobecné obchodné podmienky boli formulované a ustanovené v dobrej viere, za účelom splnenia zákonných podmienok a úprav korektných obchodných vzťahov medzi predávajúcim a spotrebiteľom. V prípade, ak sú niektoré ustanovenia týchto obchodných podmienok neplatné, neúčinné alebo nevykonateľné, a to celkom alebo čiastočne, platnosť, účinnosť a vykonateľnosť ostatných ustanovení a zvyšné časti príslušného ustanovenia tým zostávajú nedotknuté.
V prípade, ak má kupujúci trvalý pobyt/miesto podnikania/sídlo na území Slovenskej republiky, zmluvné strany sa dohodli, že na právne vzťahy bližšie neupravené zmluvou alebo týmito obchodnými podmienkami sa v zmysle ust. § 262 ods. 1 Obchodného zákonníka primerane vzťahujú ustanovenia Obchodného zákonníka, a podporne aj Občianskeho zákonníka a/alebo iných príslušných právnych predpisov Slovenskej republiky. Všetky spory vyplývajúce z tohto zmluvného vzťahu predložia Zmluvné strany na rozhodnutie vecne a miestne príslušnému súdu Slovenskej republiky.
V prípade, ak má kupujúci trvalý pobyt/miesto podnikania/sídlo mimo územia Slovenskej republiky, zmluvné strany sa dohodli, že na právne vzťahy bližšie neupravené zmluvou alebo týmito obchodnými podmienkami sa v zmysle ust. § 262 ods. 1 Obchodného zákonníka primerane vzťahujú ustanovenia Obchodného zákonníka, a podporne aj Občianskeho zákonníka a/alebo iných príslušných právnych predpisov Slovenskej republiky. Zmluvný vzťah založený zmluvou je upravený právnym poriadkom Slovenskej republiky. Toto ustanovenie má povahu voľby rozhodného práva v zmysle ust. článku 3 NARIADENIA EURÓPSKEHO PARLAMENTU A RADY (ES) č. 593/2008 zo 17. júna 2008 o rozhodnom práve pre zmluvné záväzky (Rím I).
Zmluvné strany sa ďalej dohodli v zmysle ust. článku 23 NARIADENIA RADY (ES) č. 44/2001 zo dňa 22. decembra 2000 o právomoci a uznávaní a výkone rozsudkov v občianskych a obchodných veciach (Brusel I), že všetky spory vyplývajúce z tohto zmluvného vzťahu predložia Zmluvné strany na rozhodnutie v prvom stupni Okresnému súdu Bratislava I, nachádzajúcemu sa na ulici Záhradnícka 10 v Bratislave, Slovenská republika a v ďalších stupňoch Krajskému súdu v Bratislave, nachádzajúcemu sa na ulici Záhradnícka 10 v Bratislave, Slovenská republika a/alebo Najvyššiemu súdu Slovenskej republiky, nachádzajúcemu sa na Župnom námestí č. 13 v Bratislave, Slovenská republika.
Prílohou týchto obchodných podmienok je vzor odstúpenia od zmluvy ako príloha č. 1.
ul. 1. mája č. 113 031 28 Liptovský Mikuláš
telefónne číslo: +421 44 562 53 49
e-mail: nicolaus.shop@st.nicolaus.sk
Spoločnosť St. Nicolaus, a.s., so sídlom ul. 1. mája č. 113, 031 28 Liptovský Mikuláš, identifikačné číslo: 31 563 066, zapísaná v Obchodnom registri Okresného súdu Žilina, oddiel: Sa, vložka číslo: 113/L (ďalej len „predávajúci“) vydáva v zmysle zákona č. 250/2007 Z. z. o ochrane spotrebiteľa v znení neskorších predpisov (ďalej len „zákon o ochrane spotrebiteľa“) a v zmysle Občianskeho zákonníka tento Reklamačný poriadok, ktorým stanovuje podmienky a spôsob reklamácie tovarov, vrátane údajov o tom, kde môže kupujúci reklamáciu uplatniť, ako aj o vykonávaní záručných opráv tovaru.
Tento reklamačný poriadok je podľa ustanovenia § 18 Zákona o ochrane spotrebiteľa umiestnený na viditeľnom a dostupnom mieste v obchodných priestoroch predávajúceho uvedených v čl. IV tohto reklamačného poriadku. Kupujúcemu je tento reklamačný poriadok dostupný aj prostredníctvom internetovej stránky predávajúceho http://www.stn-trade.sk/eshop/
Ustanovenia tohto reklamačného poriadku sa vzťahujú na kupujúceho – spotrebiteľa. V prípade, ak je kupujúcim iná osoba ako spotrebiteľ, na nároky z vád sa použije právna úprava obsiahnutá v príslušných ustanoveniach Obchodného zákonníka.
Záručná zodpovednosť za vady
Všeobecná záručná doba na tovar dodávaný predávajúcim je 24 mesiacov. Ak je na predávanej veci, jej obale alebo návode k nej pripojenom vyznačená lehota na použitie(spotrebu), neskončí sa záručná doba pred uplynutím tejto lehoty.
Spoločné ustanovenia pri vadách tovaru
Kupujúci si uplatňuje nároky z vád v obchodných priestoroch predávajúceho, a to:podniková predajňa predávajúceho nachádzajúca sa v Liptovskom Mikuláši, na 1. Mája 113, tel.: +421 44 562 53 49, email:nicolaus.shop@st.nicolaus.sk, alebo
podniková predajňa predávajúceho nachádzajúca sa v Leopoldove, na areál Slovenské liehovary a likérky, Trnavská cesta, tel.: +421 33 735 21 42, email: nicolaus.shop@liehovary.sk
Predávajúci v mieste určenom na prijímanie reklamácií zabezpečí prítomnosť osoby poverenej vybavovať reklamácie.
Kupujúci je oprávnený si uplatniť nároky z vád poštovou alebo elektronickou zásielkou adresovanou na adresy uvedené v bode 1. tohto článku reklamačného poriadku. Kupujúci je v takom prípade povinný zabezpečiť, aby tovar, ktorého sa reklamácia týka, bol bez zbytočného odkladu doručený predávajúcemu do príslušnej podnikovej predajne, v ktorej sa reklamácia uplatňuje. Bez doručenia tovaru predávajúcemu do podnikovej predajne, v ktorej sa reklamácia uplatňuje, sa reklamačné konanie nezačne.
Pri reklamácii je kupujúci povinný predložiť doklad o kúpe resp. záručný list, ak bol predávajúcim vystavený. Reklamácia začína dňom podania reklamácie.
Pokiaľ kupujúci nedokáže predložiť jednoznačný doklad o zakúpení a tento je možné dohľadať predávajúcim alebo overiť iným spôsobom (napr. výpisom z internet bankingu), reklamácia začína dňom, kedy bol doklad dohľadaný.
Na základe rozhodnutia kupujúceho, aké nároky z vád uplatňuje, dôjde k vybaveniu reklamácie jedným z nasledujúcich spôsobov a to: odovzdanie opraveného tovaru, výmena tovaru, vrátenie kúpnej ceny tovaru, vyplatenie primeranej zľavy z ceny tovaru, písomná výzva na prevzatie plnenia alebo odôvodnené zamietnutie reklamácie. Spôsob vybavenia reklamácie na základe rozhodnutia kupujúceho určí predávajúci ihneď, v zložitých prípadoch najneskôr do troch pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu tovaru, najneskôr do 30 dní odo dňa uplatnenia reklamácie. Predávajúci pri uplatnení reklamácie vydá kupujúcemu potvrdenie. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie. Predávajúci o vybavení reklamácie vydá písomný doklad najneskôr do 30 dní odo dňa uplatnenia reklamácie. Predávajúci nezodpovedá za vady, ktoré vznikli na tovare opotrebovaním spôsobeným bežným používaním tovaru, alebo ktoré vyplývajú z povahy tovaru. Predávajúci nezodpovedá ani za vady, ktoré boli spôsobené kupujúcim alebo ktoré vznikli nesprávnym užívaním, skladovaním, údržbou, zásahom kupujúceho alebo mechanickým poškodením. Predávajúci nezodpovedá za vady, ktoré vznikli v dôsledku udalostí, na ktoré predávajúci nemá vplyv.
Ak kupujúci reklamáciu tovaru uplatnil počas prvých 12 mesiacov od uzavretia kúpnej zmluvy, môže predávajúci vybaviť reklamáciu zamietnutím len na základe odborného posúdenia; bez ohľadu na výsledok odborného posúdenia nemožno od kupujúceho vyžadovať úhradu nákladov na odborné posúdenie ani iné náklady súvisiace s odborným posúdením.
Ak kupujúci uplatnil reklamáciu tovaru po 12 mesiacoch od kúpy a predávajúci ju zamietol, osoba, ktorá reklamáciu vybavila, je povinná v doklade o vybavení reklamácie uviesť, komu môže kupujúci zaslať tovar na odborné posúdenie. Ak je tovar zaslaný na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia. Ak kupujúci odborným posúdením preukáže zodpovednosť predávajúceho za vadu, môže reklamáciu uplatniť znova; počas vykonávania odborného posúdenia záručná doba neplynie. Predávajúci je povinný kupujúcemu uhradiť do 14 dní odo dňa znova uplatnenia reklamácie všetky náklady vynaložené na odborné posúdenie, ako aj všetky s tým súvisiace účelne vynaložené náklady. Znova uplatnenú reklamáciu nemožno zamietnuť.
Liptovský Mikuláš 16.12.2014